കനത്തമഴ ആവോലിയില് വീടുകളുടെ സംരക്ഷണ ഭിത്തി തകര്ന്നു മൂവാറ്റുപുഴ: കനത്ത മഴയില് ആവോലി പഞ്ചായത്തില് നാശനഷ്ടം. രണ്ടാം വാര്ഡായ ഉതുംമ്ബേലിതണ്ട് എസ്.സി. കോളനിയിലെ രണ്ടു വീടുകളുടെ സംരക്ഷണ ഭിത്തി തകര്ന്നു. ചെറുനിലത്ത് കുട്ടപ്പന്റെ വീടിന്റെ സംരക്ഷണ ഭിത്തിയാണ് ഇടിഞ്ഞു വീണത്. ഇത് തൊട്ടു താഴെയുള്ള കുറ്റിയാനി തണ്ടേല് മിനി മോഹന്റെ വീട് അപകടത്തില് പെടുത്തുകയായിരുന്നു. കുട്ടപ്പന്റെ വീടിന്റെ പടിഞ്ഞാറുവശത്തെ ഉദ്ദേശം 10 അടി ഉയരത്തിലും 15 അടി നീളത്തിലുമുള്ള മുറ്റം കെട്ടുകളോടെ ഇടിഞ്ഞ് വീഴുകയായിരുന്നു. മിനിയുടെ വീടിന്റെ പിന്വശത്തെ ഭിത്തിയിലേക്കാണ് ഇവ പതിച്ചത്. റവന്യൂ അധികാരികള് സ്ഥലത്തെത്തി നാശനഷ്ടങ്ങള് വിലയിരുത്തി. തുടര് നടപടികള് സ്വീകരിക്കുമെന്ന് അവര് അറിയിച്ചു. ഇടിഞ്ഞു പോയ ഭാഗം കെട്ടി നേരെയാക്കി രണ്ടു വീടുകളും സംരക്ഷിച്ച് നിലനിര്ത്തുന്നതിനുള്ള നടപടികള് തുടങ്ങിയതായി മാത്യു കുഴല്നാടന് എം.എല്.എ. പറഞ്ഞു. ഇതിനായി കല്ല് ഇറക്കി പണികള് ആരംഭിച്ചിട്ടുണ്ട്. രണ്ടു കുടുംബങ്ങളയും വീടുകളില് നിന്ന് മാറ്റി താമസിപ്പിച്ചതായി പഞ്ചായത്ത് പ്രസിഡന്റ് ഷെല്മി ജോണ്സ്, വൈസ് പ്രസിഡന്റ് അഷ്റഫ് മൊയ്തീന് എന്നിവര് പറഞ്ഞു.